82 
til at indsamle Entomostraker fra det størst mulige Antal ferske 
Vande paa Øen, og jeg lagde derfor min Rejseplan med Henblik 
paa at komme gennem saa meget Land, som det var muligt med 
den Pengesum, der var stillet til min Raadighed. 
Det Materiale, jeg saaledes har tilvejebragt, er med Hensyn til 
Ferskvandsentomostraker langt det største, der hidtil er samlet paa 
Island. Da jeg formodede, at der i et saa stort Materiale maatte 
være en hel Del af Interesse, besluttede jeg mig til at bearbejde 
det, og jeg skal i det følgende gøre Rede for Undersøgelsen og 
for de Slutninger, jeg mener at kunne drage af den. 
Tidligere Undersøgelser. 
Dyrelivet i de islandske Ferskvande er kun i ringe Grad ble¬ 
vet undersøgt af Zoologer og Biologer. Medens Havet rundt om 
Island gentagne Gange er blevet gennempløjet af Expeditionsskibe, 
er det kun en sjælden Gang, at en Zoolog har trukket sit Net 
gennem et af de talrige Ferskvande, der findes spredt over hele 
Landet fra de lave Eng- og Mosedrag langs Kysten til de barske 
Højsletter i det indre. Bortset fra Wesenberg-Lunds og Ostenfelds 
systematiske Undersøgelse af de to Søer, Thingvallavatn og My- 
vatn, en Undersøgelse, der dog væsentligst (i hvert Fald for Cru- 
staceernes Vedkommende) kun tager Hensyn til den pelagiske 
Dyreverden, findes kun nogle enkelte Oplysninger om spredte 
Iagttagelser fra Landet nærmest Kysten. Det Dyreliv, der rører 
sig i Søerne og Pytterne i det indre af Landet, dels paa de store 
Hedesletter og dels nær Randen af Jøklerne, er hidtil ikke blevet 
undersøgt. Dette er saa meget miærkeligere, som de islandske Na¬ 
turforhold paa Grund af Landets Beliggenhed midt imellem den 
gamle og den ny Verden, paa Grænsen mellem den tempererede 
og arktiske Zone, maa være af særlig Betydning for Forstaaelsen 
af de dyregeografiske Forhold paa den nordlige Halvkugle. 
De første Oplysninger om den islandske Ferskvands-Krebsdyr¬ 
fauna finder vi hos Mohr, 1786. Han nævner to Arter: 1. Mono- 
culus apus (Syn. for Lepidurus arcticus), som han angiver, han har 
fundet i en Grøft med stillestaaende Vand i den nordøstlige Del 
